NaiveNeuron/SloPal huggingface dataset:
Vaľová, Jana, poslankyňa NR SR (2021-02-05):
Veľmi pekne ďakujem, pán kolega Suja, pretože veľmi málo médiá hovoria o tom, ľuďom neni ani umožnené sa v tomto období vzoprieť alebo vzbúriť, alebo štrajkovať. Čo si myslím, že táto vládna garnitúra veľmi zneužíva práve takýmito personálnymi výmenami, ako sa stali v Košiciach s pánom profesorom Sabolom, lebo to bol jeden uznávaný odborník. Samozrejme, že povedal, že COVID-19 sa dá liečiť liekami iverktimín, takisto C-vitamínom, D-vitamínom. Predtým sme spomínali aj médiá. V Nemecku je nejakých osem minút na konci vysielania o COVID-e, potom sú správy. A u nás sú ľudia tak strašne už utrápení, ja viem, koľko ľudí píše mne a pýta sa ma, ako som prežila, lebo aj ja som vlastne ten COVID prežila. Mala som taký stredný priebeh. Ľudia nemajú žiadne informácie. Ako keby bol len záujem tuná vlastne stále len o tom COVID-e, testovať, očkovať, testovať, očkovať. Samozrejme, ja nie som proti tomu, každý má právo, každý má právo sa rozhodnúť a každý je samostatný človek a určite chcem, aby sa ľudia vyliečili, aby sa z toho dostali. Ale som z toho úplne, a myslím si, že mnoho ľudí je z toho znechutených, že vôbec sa nevie dočítať nejakých správ, ako postupovať, keď sú chorí, že sú naozaj lieky, sú nejaké, ktoré sú bežným ľuďom dostupné, lebo teraz znižuje, aby bežným ľudom boli dostupné lieky. Tak inverktimín bol dostupný liek a ten sme nezaviedli, ale sme používali rendesivir za 2-tisíc eur, ktorý dostupný nebol. A tu sa ideme teraz chváliť, ako strašne dôchodcom a všetkým dáme, dáme teda lieky zadarmo. Samozrejme, ja tak isto budem hlasovať za tento zákon. Ale, preboha, sa, sa už preberme, veď sa tu robia úplne opačné kroky, o ktorých sa rozpráva, a fakt je mi to veľmi ľúto, že odborníci, ktorí sú, ako pán kardiológ Sabol, ktorý operoval kopu ľudí, takíto odborníci sú jedným slovom, ani sa im nikto nepovie, ani... (Prerušenie vystúpenia časomerom.)
Grendel, Gábor, podpredseda NR SR (2022-05-04):
Ďakujem pekne. Prosím, zaujmite miesto pre navrhovateľov. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Vladimírovi Zajačikovi.
Danko, Andrej, predseda NR SR (2019-09-13):
Ďakujem. Prosím, prezentujme sa a hlasujeme. (Hlasovanie.) Prítomných 143 poslancov, za 129, proti 1, zdržalo sa 13. Konštatujem, že sme tento návrh schválili. Prosím, pokračujeme v rokovaní o predmetnom návrhu tlačového zákona o jedenásť..., a môžme rovno. (Ruch v sále.) Len poprosím o kľud v sále a zaujatie miest navrhovateľa a spravodajcu. Končíme teda o 12. hodine. O 13. hodine pokračujeme mimoriadnou schôdzou Národnej rady na vyslovenie nedôvery predsedovi vlády. (Striedanie predsedajúcich.)
Bugár, Béla, podpredseda NR SR (2010-08-06):
Pán poslanec Čaplovič.
Hrnčiar, Andrej, podpredseda NR SR (2017-06-14):
Končím možnosť nahlásiť sa s faktickými poznámkami. Päť faktických poznámok na vystúpenie pána poslanca. A začína pán poslanec Osuský, nech sa páči.
Mierna, Anna, poslankyňa NR SR (2023-03-15):
Ďakujem pekne, dobrý deň. Vážený pán predsedajúci, v súlade s § 73 zákona o rokovacom poriadku som bola určená predsedom výboru za spravodajkyňu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, ústavnoprávny výbor a výbor pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 26. apríla 2023 a gestorský výbor do 28. apríla 2023. Pán predsedajúci, skončila som, otvorte, prosím, rozpravu.
Goga, Pavol, poslanec NR SR (2013-09-13):
Ako spoločný spravodajca predkladám návrh na prerokovanie návrhu zákona v treťom čítaní ihneď. Prosím, pán predseda, dajte hlasovať o postúpení do tretieho čítania ihneď.
M. Číž, podpredseda NR SR: (2007-12-06):
Takže otázku č. 9 položil pán poslanec Martin Fronc a položil ju ministrovi školstva Slovenskej republiky a podpredsedovi vlády Jánovi Mikolajovi. Otázka znie: „Pán minister, neštátne školy a školské zariadenia majú existenčné problémy v dôsledku vašej novely zákona o financovaní regionálneho školstva. Chcete, aby neštátne školstvo bolo zlikvidované?“ Nech sa páči, pán minister, oznámte, prosím, ukončenie odpovede.
T. Cabaj, podpredseda NR SR: (2010-02-04):
Pýtam sa, kto má záujem, panie poslankyne, páni poslanci, prihlásiť sa do rozpravy ústne. (Hlasy z pléna.) Vydržte, všetko bude. Pán poslanec Mikloško, pani poslankyňa Tóthová. Ešte niekto? Končím možnosť prihlásiť sa do rozpravy. Ako prvý vystúpi v rozprave pán poslanec František Mikloško. Pripraví sa pani poslankyňa Katarína Tóthová.
Pellegrini, Peter, predseda NR SR (2024-01-10):
Pán poslanec Pročko.
Šeliga, Juraj, poslanec NR SR (2022-12-20):
Ďakujem pekne, pán predseda. V rozprave k uvedenému návrhu zákona vystúpil pán poslanec Baránik a podal pozmeňujúci návrh. Keďže tento pozmeňujúci návrh bol podaný včera, prosím, dajte hlasovať o skrátení lehoty.
Jurinová, Erika, poslankyňa NR SR (2016-09-14):
Dnes sú súčasťou väčšiny, áno, ale teda výbor pre ľudské práva a národnostné menšiny pozvať na rokovanie výboru, ktoré bude, ktoré bude neverejné, do rokovacej miestnosti č. 30. Chcela by som pripojiť aj pozvánku pre poslancov, ktorých téma, ktorá bude prerokovaná, o resocializačnom zariadení v Galante zaujíma, takisto o účasť. Opakujem, že pôjde o neverejné zasadanie výboru.
Paška, Pavol, predseda NR SR (2012-09-21):
Hlasujeme. (Hlasovanie.) 139 prítomných, 129 za, 10 sa zdržalo. Návrhy sme schválili. Poprosím pani poslankyňu Grečkovú, aby uviedla v prvom čítaní hlasovanie o návrhu poslancov Jaroslava Bašku a Borisa Suska na vydanie zákona č. 725 o podmienkach prevádzky vozidiel v premávke na pozemných komunikáciách. Je to tlač 134. (Hlasovanie o návrhu poslancov Národnej rady Slovenskej republiky Jaroslava BAŠKU a Borisa SUSKA na vydanie zákona, ktorým sa mení zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov , tlač 134.)
M. Číž, poslanec: (2003-04-09):
Zákon prerokovali výbory takto. Ústavnoprávny výbor súhlasil s pripomienkami prezidenta Slovenskej republiky pod bodmi 1 až 4, ktoré máte uvedené v spoločnej správy s tým, že návrh zákona odporučil schváliť. Výbor Národnej rady Slovenskej republiky pre životné prostredie a ochranu prírody súhlasil s jednou pripomienkou prezidenta republiky, ktorá je tiež uvedená v spoločnej správe, a výbor pre verejnú správu neprijal k vlastnému návrhu platné uznesenie, pretože za predložený návrh uznesenia...
Hrnčiar, Andrej, podpredseda NR SR (2019-02-12):
Ďakujem. Dve faktické poznámky. Nech sa páči, pani poslankyňa Gaborčáková.
Grausová, Natália, poslankyňa NR SR (2016-05-25):
Ďakujem. Chcem sa dotknúť toho spomínaného problému, Bratislavy. Bratislava má jeden problém, teda ako ja to pozorujem, že veľké množstvo Bratislavčanov v podstate býva niekde inde. Bývajú v Rovinke, Malinove a v rôznych teda mimobratislavských, a pritom ponechali povedzme, keď si postavili ten byt, ten dom, byt si, ponechali si trvalé bydlisko aj v Bratislave napríklad a deti vozia vlastne aj do škôlok, aj do škôl do Bratislavy. A vlastne tým znižujú možnosť tých ľudí, ktorí, Bratislavčanov, ktorí sú odkázaní na tieto zariadenia, že ich je málo. Ďakujem.
Šimečka, Michal, podpredseda NR SR (2023-12-08):
Ďakujem veľmi pekne. Pán poslanec Hajko.
Bugár, Béla, podpredseda NR SR (2018-10-23):
Nech sa páči, prezentujme sa a hlasujeme. (Hlasovanie.) Prítomných 146 poslancov, za 67, proti 9, zdržalo sa 69 poslancov, 1 nehlasoval. Návrh sme neschválili. Teraz prosím pána poslanca Marosza, aby uviedol hlasovanie v prvom čítaní a to o návrhu poslancov Kotlebu, Schlosára, Drobného a Moru na vydanie zákona, ktorým sa mení a dopĺňa Trestný poriadok (tlač 1143). (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Stanislava Drobného a Jána Moru na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 1143.)
Zmajkovičová, Renáta, podpredsedníčka NR SR (2013-02-07):
Pán poslanec Martvoň.
Grendel, Gábor, podpredseda NR SR (2022-06-15):
Vyhlasujem rozpravu za skončenú. Želáte si ešte záverečné slovo, pán poslanec? Nie. Pán spravodajca? Nie. Pri ďalšom bode je predkladateľom pán poslanec Suja, ktorý nie je prítomný, takže tento návrh stráca poradie. Po ňom nasleduje návrh skupiny poslancov na čele s pánom poslancom Tomášom Tarabom, ktorého tak isto nevidím v sále, aj tento bod stráca poradie. Rovnako ako ďalší bod, ako aj ďalší bod pána Tarabu. Po týchto návrhoch nasleduje návrh zákona od pána poslanca Tomáša Valáška, ktorého nevidím v sále. Ďalší bod od pána poslanca Tomáša Valáška, ktorého nevidím v sále. Takže v tejto chvíli prerušujem schôdzu do 17. hodiny, kedy budeme hlasovať o prerokovaných návrhoch. (Prerušenie rokovania o 16.14 hodine.) (Pokračovanie rokovania o 17.00 hodine.)
Blanár, Juraj, podpredseda NR SR (2023-02-08):
Vážené panie poslankyne, pýtam sa teraz, a páni poslanci, pýtam sa teraz, kto má záujem prihlásiť sa ústne do rozpravy. Pán poslanec Filip Kuffa, pán predseda Jaroslav Karahuta a rovnako pán poslanec Richard Takáč, ale ešte predtým, pán poslanec Kuffa, poprosím vás, ešte predtým požiadal o slovo pán spravodajca v rozprave. Chcel som vás informovať, ale boli ste rýchlejší, takže po vystúpení pána spravodajcu bude mať slovo pán poslanec Filip Kuffa. Nech sa páči, pán poslanec Mičovský.
Mizík, Stanislav, poslanec NR SR (2018-06-12):
Ďakujem za slovo. Ďakujem ti, Marian, za tvoju reč. Presne si to formuloval, čo sa týka tých sýrskych predstaviteľov a ich názorov. To isté vravel aj sýrsky vyslanec Bašára Asada pre Európsku úniu na jednej konferencii v Ríme, kde som sa aj ja zúčastnil, ktorej som sa aj ja zúčastnil, a vravel mi to aj na súkromnom posedení v jednej rímskej kaviarničke, kde sme si posedeli aj s manželkami, a tiež mi vysvetlil, a to dosť podrobne, kto, prečo a ako spôsobil tú katastrofu v Sýrii. Ďakujem za slovo.
Bugár, Béla, podpredseda NR SR (2018-10-23):
Nech sa páči, prezentujme sa a hlasujme. (Hlasovanie.) Prítomných 145, za 142, zdržali sa 2, 1 nehlasoval. Návrh sme schválili. Teraz prosím pána poslanca Buriana, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti ministerstva práce, sociálnych vecí a rodiny (tlač 1160). [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov a ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1160.]
Susko, Boris, poslanec NR SR (2021-05-12):
Ďakujem pekne za slovo. Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Ivan, Miroslav, poslanec NR SR (2019-09-13):
Pán kolega Marosz, vy hovoríte, že, že štát by mal sa pripraviť a pripravovať infraštruktúru. Veď nech to robí, len nech neprikazuje zo zákona, a Európska únia takú možnosť dáva, nech neprikazuje zo zákona toto dávať podnikateľom za povinnosť. Každý podnikateľ vie, a toto sa týka aj tých bytov, že keď, keď my zo zákona predpíšeme toto, ako sa to asi prejaví? Potom budeme sa pozerať, prečo asi sa tak zvyšujú ceny bytov? No preto, lebo zákon prikázal, že teraz toto musí byť dotiahnuté ku každému garážovému miestu. Čiže dávajme možnosť, v poriadku, ale nedávajme povinnosť. A to som hovoril. Štát nech robí po svojej linke podporu, nech robí infraštruktúru tam, kde to je opodstatnené, tam, kde to posúdi cez hodnotu za peniaze a tak ďalej a tak ďalej, aby sme sa vyvarovali toho, tých, tých rôznych komických obrázkov kreslených kdekade tade, čo vidíme, že z okien panelákov visia káble a tak ďalej, to, to, samozrejme, nikto nechcel. Ale ak štát to chce robiť, nech to robí, ale nech to neprikazuje, keď nemusí. Európska únia to nežiada. A naopak, tí podnikatelia, ktorí to chcú robiť, tak to už robia dnes. Majú, sú reštaurácie napríklad, ktorí, ktorí to robia preto, lebo chcú prilákať hostí a nemajú ani toľko parkovacích miest, ktoré, ktoré sa dáva ako podmienka, že to majú robiť. Čiže nechajme toto na nich, nech sa odlišujú medzi inými a nech si vzájomne konkurujú práve tým, že oni ponúkajú nabíjacie miesto, ale nedávajme im to za povinnosť. To je to, čo som tu vravel. Ďakujem.
Sulík, Richard, predseda NR SR (2011-06-02):
Prosím, hlasujte teraz o tom, že prerokujeme návrh ústavného zákona v druhom čítaní, ktorý ruší trestnoprávnu imunitu. (Hlasovanie.) Prítomných 138 poslancov, hlasovalo 32 za, 37 proti, 27 sa zdržalo, 42 nehlasovalo. Tento návrh sme neschválili. Budeme pokračovať hlasovaním v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 528/2008 o pomoci a podpore poskytovanej z fondov Európskej únie, tlač 358. Poprosím spravodajcu z výboru pre hospodárstvo, výstavbu a dopravu poslanca Alojza Přidala, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskej únie v znení neskorších predpisov , tlač 358.)
Laurenčík, Milan, podpredseda NR SR (2021-05-11):
Poslednú faktickú poznámku má pán poslanec Jozef Pročko, nech sa páči.
Herák, Ján, poslanec NR SR (2020-12-01):
Ďakujem, pán predsedajúci. Pán poslanec Kamenický, len sa vyjadrím, lebo ste spomenuli v rozprave k téme gastrolístkov. Už som sa aj na poslednej schôdzi k tomu vyjadroval. Reagoval som na pána poslanca, pána poslanca, pána Richtera. Naozaj, naozaj nič na tom nevidím zlé, že ľudia majú právo v demokratickej krajine sa rozhodnúť medzi gastrolístkami, alebo teda k príspevku v hotovosti. Práve to sa mi páči na tom, že, že ten občan si môže vybrať a môže sa rozhodnúť, či preňho budú výhodnejšie a transparentnejšie gastrolístky alebo, alebo samotná hotovosť. Tie elektronické karty, ktoré ste tiež vraveli v rozprave, ony dnes úplne až tak veľmi nefungujú, lebo nie všetky tie reštaurácie, nie všetky tie služby ich úplne akceptujú. A veľmi sa mi páčila aj rozprava pána poslanca zo SaS-ky Mariána Viskupiča, ktorý práve porovnával tie, tie plusy a tie, tie nevýhody, čo sa týka aj tých samotných gastrolístkov. A tie gastrolístky dneska majú svoje firmy, ktoré, bohužiaľ, na tom viac ryžovali, ako boli transparentné. Čiže čo chcem len povedať, je, že vďaka Bohu, že občan bude mať možnosť si dnes vybrať v slobodnej krajine, v demokratickej, či sa rozhodne pre financie, alebo teda príspevok k financiám, teda hotovosti alebo gastrolístkom. Toto mi príde veľmi, veľmi transparentné a slobodné za každého občana. Ďakujem.
Bugár, Béla, podpredseda NR SR (2017-12-06):
Pán poslanec Matovič, nevyrušujte!
Blanár, Juraj, podpredseda NR SR (2023-05-18):
Ďakujem. Prerušujem rokovanie o tomto bode programu a chcem poprosiť pána poslanca Svrčeka, že aby ostal v pléne, pretože ideme ďalší zákon. (Reakcie z pléna.) Počkajte chvíľočku, pretože ja tu mám v poradí teraz práve zákon o sociálnom poistení, 461, ktorý predkladá pán poslanec Svrček až potom pani poslankyňa Žitňanská. (Reakcie z pléna.) Prepáčte. Áno. Ďakujem. Takže pristúpime teraz k prvému čítaniu podľa schváleného programu a tým je návrh pani poslankyne Jany Žitňanskej na vydanie zákona, ktorým sa mení zákon č. 305/2005 Z. z. o sociálno-právnej ochrane detí a o sociálnej kuratele a o zmene a doplnení niektorých zákonov v znení neskorších predpisov. Je to parlamentná tlač 1569, návrh na pridelenie výborom je pod číslom 1647. Udeľujem slovo pani navrhovateľke, pani poslankyni Jane Žitňanskej, aby tento návrh zákona v pléne uviedla, nech sa páči. (Rokovanie o návrhu poslankyne Národnej rady Slovenskej republiky Miriam Šutekovej na vydanie zákona, ktorým sa ustanovujú opatrenia pre tvorbu, implementáciu a digitalizáciu prioritných životných situácií a ktorým sa menia a dopĺňajú niektoré zákony , tlač 1567.)
Sulík, Richard, predseda NR SR (2010-11-03):
Ďakujem vám pekne. Pani poslankyňa Gibalová.
Svrček, Miloš, poslanec NR SR (2021-01-14):
Ďakujem. Ďalej budeme hlasovať o pozmeňujúcom návrhu poslankyne Krištúfkovej.
Blanár, Juraj, podpredseda NR SR (2022-09-21):
Pán poslanec Linhart, nech sa páči.
Kučera, Karol, poslanec NR SR (2020-11-03):
Ďakujem za slovo. Ja nebudem už veľa rozprávať. Ja len v podstate k tomu poviem toľko, že keby to bola naozaj tak horúca téma, ako páni, pán Raši a pán Pellegrini, na tlačovkách uvádzajú a bijú sa do sŕdc a postavia si tam svojich nejakých športovcov, tak asi zrejme by boli aj v tomto pléne teraz a nejak by reagovali a snažili by sa možno svojimi nejakými návrhmi pomôcť tomu. Ale naozaj to vnímam tak, že len vytĺkajú si svoje nejaké body a nič vlastne pre to nespravia.
Kolíková, Mária, poslankyňa NR SR (2024-06-14):
Ja by som iba nadviazala na to, čo tu bolo povedané od pána poslanca Dubéciho aj predsedu druhého kontrolného výboru poslanca Valáška, že tá komisia je dôležitá, aby sa nám podarilo vytvoriť, ale možno je namieste zmeniť príslušný, príslušný zákon a tú komisiu nastaviť inak, aby sme ju vedeli naozaj zložiť, že asi možno nám nestačia len vyhlásenia, že by sme chceli, ale možno zmeniť treba to základné nastavenie. A k tomu už sú tu viaceré snahy, tak toto by bol naozaj, to je aj výzva smerom ku koalícii, že buď chceme mať proste schopnú komisiu, alebo nechceme. Že proste potom ja si myslím, že treba mať vzájomnú dohodu aj na zmene právnej úpravy. A tam to jednoducho bez koalície ani nezvládneme. Ďakujem pekne.
Grausová, Natália, poslankyňa NR SR (2017-06-14):
Pani poslankyňa Jurinová, neviem, prečo na mňa útočíte, a môžem vás uistiť, že závisť nepatrí k mojim vlastnostiam.
Laurenčík, Milan, podpredseda NR SR (2021-06-15):
Pán poslanec Blaha, prosím, ukľudnite sa, nechajte pána ministra rozprávať. (Reakcie z pléna.)
Šedivcová, Viera, poslankyňa NR SR (2014-10-16):
Ďakujem pekne. Vážená pani predsedajúca, vážené kolegyne, kolegovia, v rozprave vystúpili traja poslanci: pán Brocka, pán Mihál a pani Mezenská. Teraz, prosím, dajte hlasovať o pozmeňujúcich a doplňujúcich návrhoch z informácie výboru 1 až 7.
Laššáková, Jana, podpredsedníčka NR SR (2013-06-28):
Ďakujem pekne, pán predseda, zaujmite miesto určené pre navrhovateľov. A prosím člena výboru pre ľudské práva a národnostné menšiny, poslanca Ľubomíra Želiezku, aby informoval Národnú radu o výsledku prerokovania správy vo výbore. Nech sa páči, pán spravodajca, máte slovo.
Laurenčík, Milan, podpredseda NR SR (2020-12-01):
Ďakujem. Pán poslanec Fico, na vaše vystúpenie evidujem desať faktických poznámok. Končím možnosť sa prihlásiť. Nech sa páči, pán poslanec Ján Herák.
Hrnčiar, Andrej, podpredseda NR SR (2016-04-21):
Pán poslanec Fecko.
Jurinová, Erika, podpredsedníčka NR SR (2013-07-01):
Vyhlasujem teda všeobecnú rozpravu za skončenú. Pán navrhovateľ chce zaujať stanovisko. Nech sa páči.
Žiga, Peter, podpredseda NR SR (2024-05-14):
Prezentujme sa a hlasujme. (Hlasovanie.) 130 prítomných, 84 za, 1 proti, 44 sa zdržalo, 1 nehlasoval. Konštatujem, že sme schválili vládny návrh novely zákona č. 355/2007 o ochrane, podpore a rozvoji verejného zdravia. Ďalej budeme hlasovať o bode 26, je to prvé čítanie o vládnom návrhu zákona, ktorým sa mení a dopĺňa zákon č. 2/2005 o posudzovaní a kontrole hluku vo vonkajšom prostredí, tlač 219. Opäť dávam slovo poslancovi Adamovi Lučanskému, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 2/2005 Z. z. o posudzovaní a kontrole hluku vo vonkajšom prostredí a o zmene zákona Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov v znení neskorších predpisov , tlač 219.)
Jurík, Beáta, poslankyňa NR SR (2023-12-13):
Áno, pretože on hovoril o forme tých Ficových poplatkov, a teda 900, to je teda 9 x 100, ale otočená deviatka je vlastne šestka. Sú tam, sú tam (smiech v sále), ale to sa nesmejte, toto môže byť vážna vec, pretože sú tam tri číslice, tri šestky, viete, čo to znamená. Ale teda, aby som bola skutočne seriózna, tak napríklad môže občanov a občianky zaujímať, že prečo také navýšenie... (Prerušenie vystúpenia predsedajúcim.)
P. Hrušovský, predseda NR SR: (2003-05-21):
(Hlasovanie.) 111 prítomných, 111 za návrh. Konštatujem, že vládny návrh zákona sme schválili. Ďakujem pánovi poslancovi Přidalovi, pánovi ministrovi za spoluprácu pri prerokúvaní uvedených návrhov zákonov. Pristúpime k rokovaniu o bode 23, ktorým je vládny návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov, ktorý prerokúvame ako tlač 117. Súčasťou návrhu je aj spoločná správa gestorského výboru, ktorú máte ako tlač 177a. Prosím, aby z poverenia vlády Slovenskej republiky uvedený vládny návrh zákona uviedol a odôvodnil minister práce, sociálnych vecí a rodiny pán Ľudovít Kaník. Pán minister, máte slovo.
Bašistová, Alena, poslankyňa NR SR (2019-06-21):
Ďakujem veľmi pekne za slovo. Súhlasím, pán poslanec, s tebou v tom, že je nevyhnutné riešiť systémovo akúkoľvek oblasť v našej krajine, ale na druhej strane vždy existuje nejaké „ale“ a pri akejkoľvek vláde, pretože to „ale“ sa vzťahuje či už na legislatívu a rôzne prepojenia zákonov, alebo sa vzťahuje to „ale“ na rezorty a medzirezortnú spoluprácu. A v tomto prípade musím povedať, že nie je to len na pleciach štátu, ale základné školy spadajú pod mestá a obce, stredné školy pod vyššie územné celky, takže tiež môžu priložiť ruku k dielu. A naozaj každá z tých oblastí, ktorá si vyžaduje systémové riešenia, keď si vezmeme veľmi jednoduchú matematiku, že máme cca 5,5 milióna obyvateľov, tak keď si vezmeme, že máme 1,7 milióna starobných dôchodcov a invalidných dôchodcov, 1,4 milióna cca detí a dospievajúcich vo veku od 0 po 18 rokov, okolo 800-tisíc ľudí, ktorí robia v službách, čiže nevytvárajú reálnu hodnotu pre štát, okolo 400-tisíc ľudí, ktorí sú ekonomickí migranti a prinášajú tú hodnotu pre iné krajiny, a tak ďalej, tak koľko nám ostáva tých ľudí, ktorí vytvárajú tú reálnu hodnotu a musia pracovať na tých ostatných? A ten budget je potrebné prerozdeliť medzi všetky tie skupiny, ktoré máme. Takže treba robiť tie kroky postupne a systémovo, s tým súhlasím. Ďakujem.
I. Mikloš, podpredseda vlády a minister financií SR: (2005-12-06):
Zmeny súvisia aj s novou právnou úpravou konkurzného práva, ako aj so zmenou terminológie používanej v zákone o rodine. Cieľom predloženej vládnej novely je aj odstránenie niektorých interpretačných nejasností pri aplikácii zákona v praxi. Vládny návrh sa vypracoval v úzkej súčinnosti s Ministerstvom spravodlivosti Slovenskej republiky, ktoré je vecne príslušné posúdiť opodstatnenosť a adekvátnosť navrhovaných riešení. Ďakujem za pozornosť.
Glváč, Martin, podpredseda NR SR (2019-05-13):
Pán poslanec Suchánek.
P. Hrušovský, predseda NR SR: (2004-10-28):
(Hlasovanie.) 140 prítomných, 139 za, 1 sa zdržal. Národná rada Slovenskej republiky návrh poslanca Rusnáka schválila. Poprosím teraz pani poslankyňu Brestenskú, aby z poverenia výboru pre hospodárstvo, privatizáciu a podnikanie uvádzala návrhy hlasovaní k návrhu poslanca Národnej rady Slovenskej republiky Jána Drgonca na vydanie zákona, ktorým sa mení a dopĺňa zákon č. 634/1992 Zb. o ochrane spotrebiteľa v znení neskorších predpisov (tlač 851). Pani poslankyňa, máte slovo. B. Brestenská, poslankyňa: Ďakujem pekne. Ešte som zabudla poprosiť mojich kolegov, môžu mi sem poslať kartičku? Pán predsedajúci, v rozprave vystúpili dvaja poslanci, ktorí podali 3 pozmeňujúce návrhy. Prosím, najskôr však budeme hlasovať o bodoch zo spoločnej správy. V spoločnej správe gestorský výbor odporúča hlasovať o bodoch 1, 3, 4, 5, 6, 7, 9, 11, 12, 14, 15 a 16 s odporúčaním schváliť.
Grendel, Gábor, podpredseda NR SR (2021-10-06):
Ako posledný s faktickou poznámkou pán poslanec Benčík. (Striedanie predsedajúcich.)
Žiga, Peter, podpredseda NR SR (2024-09-26):
Ďalším vystupujúcim v rozprave je pán poslanec Glück.
R. Kaliňák, podpredseda vlády a minister vnútra SR: (2008-05-16):
Cieľom dohody je vytvorenie právneho rámca na vykonávanie prepráv medzi Slovenskou republikou a Macedónskou republikou. Predkladaná dohoda umožní dopravcom Slovenskej republiky vykonávať bilaterálnu nákladnú dopravu a dopravu z Macedónskej republiky do tretích štátov bez ďalších povolení. Macedónska republika má pre slovenských cestných dopravcov strategický význam predovšetkým pri prepravách do Grécka a Albánska. Z tohto pohľadu a výhodnosti tejto zmluvy vás poprosím o podporu tohto návrhu. Ďakujem pekne.
Galko, Ľubomír, poslanec NR SR (2023-12-22):
Ja chcem upozorniť na to isté, čo pán poslanec Dostál, že ak otvoríte teraz roz... ak otvoríte ten bod, ktorý ideme prerokúvať, tak vezmete poslancom, minimálne KDH a Progresívneho Slovenska, ktorí boli v tom, že nielen rozprava, ale aj bod bude otvorený až 9. januára a nie sú náhodou prítomní, zoberete im možnosť prihlásiť sa do rozpravy k tomuto návrhu. Ďakujem pekne.
Drucker, Tomáš, minister zdravotníctva SR (2016-09-07):
Ďakujem ešte raz. Vážená pani predsedajúca, vážené panie poslankyne, páni poslanci, vládnym návrhom zákona sa upravuje členstvo v orgánoch zdravotných poisťovní v záujme umožnenia širšieho zastúpenia odborníkov v týchto orgánoch. Predovšetkým touto navrhovanou úpravou sa rozširuje okruh osôb, ktoré môžu byť členmi orgánov zdravotných poisťovní v záujme umožnenia širšieho zastúpenia odborníkov v týchto orgánoch. Upúšťa sa od vyžadovania predchádzajúceho súhlasu Úradu pre dohľad nad zdravotnou starostlivosťou v prípade osôb, na ktorých predchádzajúci súhlas Úradu pre dohľad nad zdravotnou starostlivosťou už bol daný a zároveň ak spĺňajú podmienky podľa tohto zákona. A odstraňuje sa prílišná tvrdosť podmienok odbornej spôsobilosti na obsadenie funkcií v orgánoch zdravotných poisťovní rozdelením požiadaviek na odbornú spôsobilosť v závislosti od vykonávanej činnosti členov orgánov zdravotných poisťovní, ako je predstavenstvo spoločnosti, dozorná rada a vedúci zamestnanci. Návrh zákona tiež upravuje poskytovanie informácií o finančnej situácii fyzických a právnických osôb zdravotnou poisťovňou bezpečnostným orgánom na účely vykonávania bezpečnostných previerok. V súlade s programovým vyhlásením vlády tento návrh zákona umožňuje obsadenie kontrolných funkcií v Dozornej rade Všeobecnej zdravotnej poisťovne širšiemu okruhu osôb, či už ide o nominantov z iných orgánov ústrednej štátnej správy, ktorí nemohli byť v súčasnosti členmi dozornej rady, takisto ide o tretí sektor a takisto ide aj o prísľub, že budú môcť byť v dozornej rade aj zástupcovia parlamentnej opozície. Vážená pani predsedajúca, vážené panie poslankyne, vážení páni poslanci, dovoľte mi takisto prejaviť presvedčenie, že aj podporíte aj tento návrh zákona. Ďakujem veľmi pekne.
Pellegrini, Peter, predseda NR SR (2015-05-06):
Prezentujme sa a hlasujme o bodoch spoločnej správy, tak ako ich uviedol pán spravodajca. (Hlasovanie.) Prítomných 128 poslancov, za hlasovalo 78, zdržalo sa 50 poslancov. Body sme schválili.
Svrček, Miloš, poslanec NR SR (2021-01-14):
Ako o poslednom budeme hlasovať o treťom pozmeňujúcom návrhu poslankyne Kaveckej. Ide o nový čl. V, zákon 580/2004 o zdravotnom poistení.
Kuriak, Milan, poslanec NR SR (2022-12-06):
Ďakujem. Pani Zemanová, mikulášsku čiapku si dám podľa svojho uváženia. Možno najbližšie, keď prídem domov, keď ešte dodatočne dám deťom nejakú maškrtu. Pre vás zo strany SaS je všetko zlé, čo sa týka pomoci pre kohokoľvek. V tomto prípade vám prekáža ešte aj to, že sme sa dohodli, hlavne vláda a ministerstvo financií aj so samosprávami a schválili a dohodli sa na výraznom zvýšení na kompenzáciu tejto krízy aj pre samosprávy. Pán Hattas, vám ďakujem za ocenenie dohody vlády so samosprávami. Vidno, že máte skúsenosti s pôsobením v samospráve, o to viacej si vašu podporu vážim aj napriek vašim výhradám, že to nemuselo byť takým spôsobom, ale dôležitý je výsledok. Takže ďakujem. Kolega Peter Pollák, aj tebe ďakujem za podporu tohto dôležitého zákona. Kolega Ondrej Dostál, vy, ako u vás zo SaS je zvykom, za dva a pol roka, tak ako som aj povedal pani Zemanovej, vy nechcete podporiť akúkoľvek pomoc či pre rodiny, či pre zdravotne postihnutých, či aj pre samosprávy, takže k vám sa je zbytočne dlhšie vyjadrovať. Vy by ste nepodporili tento zákon, aj keby bol priestor celého dva a pol roka, ako sme tu na pripomienkovanie a vyjadrovanie sa. Vy aj z takýchto dobrých zákonov robíte politiku a na úkor, na úkor ľudí, ktorí pomoc potrebujú. A kolegyňa Janka Garstková, ďakujem aj tebe za podporu všetkých rozumných riešení, ako mám s tebou skúsenosť za dva a pol roka nielen tohto podporného zákona, ale veľmi dôležitého. Ďakujem.
Krajniak, Milan, poslanec NR SR (2017-06-14):
Jaj, poďte, poďte sa porozprávať, pán Hrnko. Nevykrikujte tu jak baba na trhu!
Blanár, Juraj, podpredseda NR SR (2020-12-01):
Ďalší v rozprave vystúpi pán poslanec Tomáš Lehotský, nech sa páči.
P. Minárik, poslanec: (2007-09-13):
V prvom rade, pán minister, chcem sa ospravedlniť. Pri prepise došlo k omylu a prakticky rovnakú otázku, ako ste teraz zodpovedali, máte pod č. 11 opäť. Táto otázka mala smerovať na pána ministra financií, pretože vaše listy, zdá sa, nie sú účinné a mne sa zdá naozaj, že ohrozenie racionality a efektivity čerpania prostriedkov tu je, pretože dnes máme polovicu septembra a tie prostriedky ešte nemáte. O to viac, že po tom, ako ste si stiahli na seba alebo uzurpovali výberové konania, máte aj veľmi nízke čerpanie kapitálových výdajov a tie sa zas zrejme sústredia až na december tohto roku. Preto mi, prosím, pán minister, vysvetlite, ako v posledných dvoch mesiacoch vyčerpáte navýšenie približne o 12 % vášho rozpočtu.
P. Paška, predseda NR SR: (2007-10-25):
(Hlasovanie.) 146 prítomných, 84 za, 62 proti. Konštatujem, že bod 4 zo spoločnej správy sme odsúhlasili. Ďalej.
Matovič, Igor, poslanec NR SR (2010-10-21):
Pán poslanec Přidal, ja by som vás trošičku opravil. Hovorili ste, že v prípade, ak by Ficova vláda nevybrala víťaza mýtneho tendra, ktorý si vyúčtoval o 7 mld. Korún viac ako ten druhý najlacnejší, tak by sa nemuseli zdvíhať ceny diaľničných známok. Myslím si, že by to bolo trošku viac v prospech ľudí a 4 roky našej vlády by ľudia nemuseli platiť žiadne diaľničné známky, ak by oni tohto víťaza, svojho kamaráta nevybrali. Potom ste hovorili niečo o tom, že prečo boli združené nejaké 5 úsekov do jedného PPP projektu. Zdieľam váš názor, že to bolo účelné a iba preto, lebo chceli svojmu mecenášovi dohodiť jeden poriadny veľký kšeft. A na rečnícku otázku, ktorú ste dali, že či Fico má hanbu, predpokladám, že nikto z poslancov SMER-u a ani samotný pán expremiér Fico vám odpovedať nebude. Ja vám osobne teda môžem povedať, že podľa toho, čo som tu za posledné štyri roky videl, tak bol som svedkom toho, že Ficovi hanbu vyoperovali. A vyoperovali ju takisto aj ostatným poslancom SMER-u, ktorí do kolečka nemajú hanbu sa pýtať nás, prečo nestaviame diaľnice a dobre vedia, že ich expremiér Fico všetkým nám sľúbil, že diaľnica do Košíc bude do roku 2010.
Bugár, Béla, podpredseda NR SR (2017-10-12):
Pán poslanec Dostál, nech sa páči, môžte reagovať.
Jurinová, Erika, podpredsedníčka NR SR (2015-05-22):
Ďakujem, pán poslanec. Na vaše vystúpenie je jedna faktická poznámka. Uzatváram možnosť. A dávam zároveň slovo pánovi poslancovi Mikloškovi.
Blanár, Juraj, podpredseda NR SR (2020-12-03):
Áno, pozastavte, prosím, časomieru. Ďakujem. Nech sa páči, môžete čítať.
Kollár, Boris, predseda NR SR (2021-03-16):
Ďakujem. Pristúpime k schvaľovaniu programu. Takže najprv budeme hlasovať o mojom podanom návrhu, aby sme dva body ministra práce prerokovali na záver tejto schôdze, rovnako tiež tlač 361. Prosím, prezentujme sa a hlasujeme (Hlasovanie: Prítomní 134, za 119, proti 0, zdržalo sa 15, nehlasovalo 0.) Ďakujem, tento návrh sme schválili. Ďalej budeme hlasovať o procedurálnom návrhu pani poslankyne Zemanovej. Prosím, prezentujme sa a hlasujeme. (Hlasovanie.) Prítomných 134 poslancov, 84 za (pozn. red.: správne malo byť „86 za“), proti 14, zdržalo sa 34. Návrh pani poslankyni Zemanovej sme schválili. Ďalej prikročíme, pristúpime k návrhu pána poslanca Kuffu, k tomu uzneseniu. Prosím, prezentujme sa a hlasujeme. (Hlasovanie.) Prítomných 133 poslancov, za 50, proti 23, zdržalo sa 56, nehlasovali 4. Uvedený návrh sme neschválili. Ďalej pristúpime k hlasovaniu o návrhu pani poslankyne Ľubice Laššákovej. Prosím, prezentujme sa a hlasujeme. (Hlasovanie.) Prítomných135 poslancov, za 49, proti 31, zdržalo sa 51, nehlasovali 4. Uvedený návrh sme neschválili. Teraz budeme hlasovať o procedurálnom návrhu pána poslanca Mazureka, 35 miliónov antigénových testov. Prosím, prezentujme sa a hlasujeme. (Hlasovanie.) Prítomných 128 poslancov, za 48, proti 20, zdržalo sa 56, nehlasovali 4. Uvedený návrh sme neschválili. Teraz budeme, teraz dávam hlasovať o procedurálnom návrhu pána poslanca Szőllősa. (Reakcia z pléna.) Máte pravdu, ospravedlňujem sa, máte pravdu. Pán poslanec, nedodržali ste postup. Mali ste to dať pred hlasovaním, pred otvorením schôdze. Pán poslanec Podmanický, ďakujem za upozornenie. Teraz dávam hlasovať o programe schôdze ako celku. Prosím, prezentujme sa a hlasujeme. (Hlasovanie.) Prítomných 135 poslancov, za 102, proti 1, zdržali sa 31, nehlasoval 1. Konštatujem, že sme program 25. schôdze Národnej rady schválili. Pani poslankyne, páni poslanci, ešte vás chcem informovať, že o prvom bode programu, ktorým je informácia mandátového a imunitného výboru, budeme hlasovať ihneď po jeho prerokovaní. Dnes budeme hlasovať o sedemnástej hodine. V ďalších rokovacích dňoch budeme hlasovať o prerokovaných bodoch programu vždy o jedenástej a o sedemnástej hodine, pokiaľ Národná rada nerozhodne inak. Je všeobecný súhlas? (Súhlasná reakcia pléna.) Ďakujem. Pani poslankyne, páni poslanci, pristúpime k prvému bodu programu, ktorým je informácia Mandátového a imunitného výboru Národnej rady Slovenskej republiky o uplatňovaní a zániku mandátu poslanca Národnej rady Slovenskej republiky . Prosím predsedníčku mandátového a imunitného výboru poslankyňu Annu Andrejuvovú, aby Národnej rade uvedenú informáciu podala.
Glváč, Martin, podpredseda NR SR (2018-05-28):
Pán poslanec Mora.
Šimečka, Michal, podpredseda NR SR (2024-01-11):
Ďakujem veľmi pekne. Ďalším písomne prihláseným do rozpravy je pán poslanec Truban. Tak prosím, pán poslanec, máte slovo.
R. Fico, poslanec: (2005-07-06):
Ja som si zaťal jazyk medzi zuby už pri vystúpení pána poslanca Horta, pretože chcem urobiť také malé porovnanie. Keby som ktoréhokoľvek poslanca z môjho klubu zatlačil do kúta a nútil ho a presviedčal, aby napísal podobné vystúpenie, ako ste urobili vy alebo pán Hort, tak ma pošlú do kelu. A preto si vážim poslancov strany Smer – Sociálna demokracia, že sa nikdy, nikdy neznížia k niečomu takému, ako ste predviedli vy alebo pán poslanec Hort. A čo je smutné, a som presvedčený, že vás k tomu pán Dzurinda ani nenútil, že to robíte dobrovoľne. A to len svedčí o vašom charaktere. (Potlesk.)
Sárközy, Irén, poslankyňa NR SR (2018-10-24):
Áno.
M. Číž, podpredseda NR SR: (2007-02-07):
(Prestávka.) (Po prestávke.)
Ďuriš Nicholsonová, Lucia, podpredsedníčka NR SR (2016-09-07):
Ďakujem pekne. Pani poslankyňa, chcete reagovať na faktické? Nie. Ďakujeme. Ďalšia v ústnej rozprave je prihlásená pani poslankyňa Vaľová. Nech sa páči, máte slovo.
B. Bugár, podpredseda NR SR: (2004-06-23):
P. Biroš, poslanec: Tak potom, prosím, dajte hlasovať o návrhu.
Hrnčiar, Andrej, podpredseda NR SR (2016-09-23):
Poprosím kľud v rokovacej sále.
Šeliga, Juraj, podpredseda NR SR (2021-05-03):
Ďakujem. Pani Majorová Garstková, nech sa páči.
P. Hrušovský, predseda NR SR: (2005-05-10):
Vážené panie poslankyne, páni poslanci, otváram rokovanie 42. schôdze Národnej rady Slovenskej republiky. Ešte predtým, ako pristúpime k prezentácii, chcem vás poprosiť, aby sme si pre začatím rokovania 42. schôdze Národnej rady Slovenskej republiky uctili minútou ticha obete druhej svetovej vojny, jednej z najväčších tragédií v dejinách ľudstva. (Minúta ticha.) Ďakujem. Prosím, páni poslanci, prezentujte sa stlačením hlasovacieho tlačidla, aby som mohol zistiť počet prítomných poslancov v rokovacej sále. (Prezentácia.) 118 poslancov prítomných. Národná rada Slovenskej republiky je uznášaniaschopná. Ďalej vás chcem informovať, že na 42. schôdzi overovateľmi budú poslanci Gábor Gál a Pavol Abrhan, ich náhradníci pán poslanec Jaduš a pani poslankyňa Beáta Brestenská. O ospravedlnenie svojej neúčasti na dnešnom rokovacom dni požiadala pani poslankyňa Štrofová. Podľa § 24 ods. 1 zákona o rokovacom poriadku vám bol rozdaný návrh programu 42. schôdze Národnej rady Slovenskej republiky. Skôr ako dám slovo poslancom, ktorí chcú navrhnúť zmenu alebo doplnenie programu, chcem uviesť, že návrh gestorských výborov - správu o činnosti Generálnej prokuratúry uvedie generálny prokurátor, správu o výsledkoch kontrolnej činnosti Najvyššieho kontrolného úradu uvedie jeho predseda, správu o výsledku hospodárenia Národnej banky Slovenska uvedie jej guvernér, verejný ochranca práv uvedie správu o svojej činnosti a správu o činnosti Rady pre vysielanie a retransmisiu jej predsedníčka. Výročnú správu o činnosti Ústavu pamäti národa prednesie Národnej rade Slovenskej republiky jeho predseda. Ďalej vás chcem informovať, že správu o plnení úloh Slovenskej informačnej služby podá jej riaditeľ na neverejnej časti schôdze vo štvrtok 19. mája, na ktorej sa prerokuje aj správa o plnení úloh Vojenského spravodajstva. Na to, aby menovaní mohli uvedené materiály uviesť, je potrebný súhlas Národnej rady Slovenskej republiky. Odporúčam, aby sme tento súhlas udelili s hlasovaním o hlasovaní o návrhu programu 42. schôdze Národnej rady Slovenskej republiky. Ďalej vás chcem informovať, že krátko pred rokovaním bolo poslanecké grémium, na ktorom sa jednotliví zástupcovia poslaneckých klubov dohodli o spôsobe hlasovania, a to tak, že budeme hlasovať každý deň o 11.00 hodine a o 17.00 hodine o prerokovaných bodoch programu. Toľko, panie poslankyne, páni poslanci, na úvod. Teraz dávam slovo poslancom, ktorí chcú navrhnúť zmenu alebo doplnenie programu 42. schôdze Národnej rady Slovenskej republiky. Nech sa páči, pán poslanec Cabaj. Zapnite pána poslanca Cabaja.
Paška, Pavol, predseda NR SR (2013-09-18):
Pán poslanec Mikloš, vaša reakcia.
Paška, Pavol, predseda NR SR (2013-10-23):
Moment, to je zdravotná starostlivosť? (Reakcia z pléna.) Pán poslanec, vy ste navrhovateľ. Dobre, čiže v piatok ráno o 9.00 hodine ho prerokujeme. Je s tým všeobecný súhlas? (Nesúhlasná reakcia pléna.) Dobre, takže v piatok o 9.00 hodine ráno ho prerokujeme, pán poslanec. Pán predseda výboru Huba.
Laurenčík, Milan, podpredseda NR SR (2021-09-28):
Na faktické poznámky bude teraz reagovať pán podpredseda vlády Richard Sulík, nech sa páči.
Pčolinský, Peter, poslanec NR SR (2017-11-30):
Ďakujem pekne. Pán kolega Hrnčiar, ja teraz som v pomykove, lebo... Tak podporíte to v prvom čítaní, ale veľmi sa vám nepáči ten návrh? Ja neviem, vy v rámci koalície, keď predkladáte nejaký návrh, ja som myslel, že vy sa dohodnete a tak s niečím idete. Ale vy každú schôdzu máte nejaký problém medzi sebou. Vy každú schôdzu sa neviete na nejakých veciach dohodnúť. Ste rozhádzaní, ste rozbití. Tak ja neviem, táto koalícia funguje či nefunguje, či ako to je?
Náhlik, Peter, poslanec NR SR (2019-10-18):
Ďakujem, pán predsedajúci. Vážené pani poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, ďakujem, skončil som. Otvorte, prosím, rozpravu.
P. Paška, predseda NR SR: (2007-09-20):
Pani poslankyňa Rosová, nech sa páči, máte slovo. Prepáčte, nech sa páči. Pani poslankyňa, ospravedlňujem sa, ale je tu pán podpredseda vlády a minister vnútra, ktorý chce zareagovať.
P. Paška, predseda NR SR: (2010-03-03):
(Hlasovanie.) 133 prítomných, 114 za, 1 proti, 18 sa zdržalo. Návrh sme schválili.
Figeľ, Ján, podpredseda NR SR (2013-05-22):
Nech sa páči, Jana Žitňanská.
Grendel, Gábor, podpredseda NR SR (2021-04-30):
Ústavou predpísaný sľub poslanca: „Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.“
Budaj, Ján, poslanec NR SR (2016-10-21):
Ďakujem, že mi kolegyňa poslankyňa pripomenula vlastne takú priam nevídanú možnosť, že by sme v parlamente mohli aj viesť politickú rozpravu. My totiž iba diskutujeme o návrhoch zákonov. Opozícia sa môže dostať k nejakej rozprave o problémoch v spoločnosti len vtedy, keď predloží návrh zákona. Inak sa môže vyjadrovať iba k tomu, čo predkladá vláda a vládna koalícia. Ale Slovensko sa medzitým rozhoduje o závažných veciach. Hoci sme parlamentná republika, v tomto parlamente sa nehovorí o tom, že Robert Fico má nejaký osobitný postoj k ruským sankciám. Nehovorí sa o tom, ako Slovenská republika funguje počas predsedníctva. Nehovorí sa o tom, aký má vzťah k utečencom. Okolo tohoto parlamentu jednoducho beží život, ale nedeje sa tu to, čo v parlamente sa diať má a čo sa deje všade na svete, a to je politická rozprava. Ďakujem Veronike Remišovej, že pripomenula aj takúto nebezpečnú možnosť, že by sa v parlamente viedla politická rozprava, a že pripomenula to, že táto navrhovaná zmena smeruje ale presne opačne. Namiesto toho, aby parlament sa konečne zobudil a uvedomil si, že nie je našou úlohou iba mlieť vládne zákony, ale máme sa starať aj do širších kontextov, lebo je to parlamentná republika a týka sa nás aj zahraničná politika v celom rozsahu a nielen tých, čo sú v eurovýbore. To nie je jedno, pani kolegyňa, že či sa diskutuje len na výboroch, alebo v celom pléne, lebo nie sme všetci vo všetkých výboroch. Preto je treba obhajovať parlamentarizmus a obhajovať slobodu a ústavnosť Slovenskej republiky, ktorá je založená na parlamentarizme, na moci parlamentu. Čiže ešte raz ďakujem pani kolegyni, že pripomenula takúto nebezpečnú možnosť, že by parlament začal konečne slúžiť svojmu účelu.
Šeliga, Juraj, poslanec NR SR (2021-11-23):
Vidím, že pán poslanec Baránik sa teší na našu večernú právnickú debatu, ale k pánovi poslancovi Dostálovi. Ja si myslím, že v tejto súvislosti treba hovoriť o troch veciach a o vývoji toho paragrafu a o aplikačnej praxi. A to, čo ja namietam a to, čo si ty hovoril, je, že si interpretoval to pôvodné ustanovenie § 363 aj s tou druhou vetou, ktoré bolo relatívne jasné. Ale potom sa asi zhodujeme na tom, že my ako právnici, keď navrhujeme určitý právny text, tak musíme byť v ňom úplne jasní. A aj v dôsledku tej novelizácie, ktorá prišla neskôr, sa ten text otvoril pre všetkých. Inými slovami, ten podnet pre generálneho prokurátora mohol v princípe podať ktokoľvek s tým, že to, čo navrhuje dnes pán poslanec Baránik, je limita, že to môže byť len v neprospech obvineného alebo poškodeného. Tá moja, a to, že to nejakým spôsobom doteraz bolo aplikované, je jedna vec. Druhá vec je tá, že, opakujem, akokoľvek nesúhlasím s ustanovením § 363, myslím si, že to, ako navrhuje to znenie, však bavme sa v druhom čítaní, ak to prejde, o znení, pán poslanec Baránik, je v rozpore s § 2 ods. 10. Ale kľudne ja práve preto som to, to nebola len irónia s tou právnickou debatou a ak ponúknete ako kolegovia argumenty, ja si myslím, že špeciálne takto večer sme všetci otvorení a pripravení o tom diskutovať. Ja hovorím, že mám otáznik pri tom, či to je v súlade s ústavou a či to je, či to je udržateľné aj v tej prizme zásad trestného poriadku, ktoré sú obsiahnuté v tom § 2 ods. 10. Ďakujem pekne.
M. Číž, podpredseda NR SR: (2009-04-28):
návrh na voľbu člena Dozornej rady Úradu pre dohľad nad zdravotnou starostlivosťou . Návrh vlády má tlač č. 960, správa výboru pre zdravotníctvo 960a. Slovo má opäť pán minister Raši a uvedie tento návrh vlády.
Bugár, Béla, podpredseda NR SR (2016-11-30):
Vyhlasujem rozpravu za skončenú. Nech sa páči, prezentujme sa a hlasujme o tomto návrhu. (Hlasovanie.) Prítomných 145 poslancov, za 96, zdržalo sa 49 poslancov. Konštatujem, že tento návrh sme schválili. Nech sa páči, záverečné hlasovanie.
Mikulec, Roman, poslanec NR SR (2024-09-20):
Ďakujem pekne, pán predsedajúci, za slovo. Vážený pán predsedajúci, vážené pani poslankyne, vážení páni poslanci, dovoľte mi uviesť Správu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu k žiadosti Úradu inšpekčnej služby o oslobodenie od povinnosti mlčanlivosti riaditeľa Národného bezpečnostného úradu, evidovanej pod tlačou 381. Podpredseda Národnej rady Slovenskej republiky svojím rozhodnutím č. 420 zo dňa 20. augusta 2024 pridelil predmetnú žiadosť na prerokovanie Osobitnému kontrolnému výboru Národnej rady Slovenskej republiky na kontrolu činnosti Národného bezpečnostného úradu s tým, že v určenej lehote ako gestorský výbor podá Národnej rade Slovenskej republiky správu o výsledku prerokovania uvedenej žiadosti vo výbore a návrh na uznesenie Národnej rady Slovenskej republiky. Osobitný kontrolný výbor Národnej rady Slovenskej republiky na kontrolu činnosti NBÚ o vyššie uvedenej žiadosti rokoval dňa 9. septembra 2024 a prijal k nej uznesenie č. 19, v ktorom odporučil Národnej rade Slovenskej republiky oslobodiť od povinnosti mlčanlivosti riaditeľa Národného bezpečnostného úradu v zmysle žiadosti Úradu inšpekčnej služby, tlač 381. Poveril mňa ako predsedu výboru spracovať výsledky rokovania výboru do písomnej správy výboru a predložiť návrh na uznesenie Národnej rady Slovenskej republiky. V predmetnom uznesení ma výbor zároveň poveril, aby som ako spravodajca výboru vystúpil na schôdzi Národnej rady Slovenskej republiky a informoval o výsledku prerokovania uvedeného materiálu vo výbore. Pán predsedajúci, skončil som. Otvorte, prosím, rozpravu. Ďakujem.
D. Lipšic, podpredseda vlády a minister spravodlivosti SR: (2003-10-28):
Návrh zákona okrem uvedeného zároveň vytvára legislatívne predpoklady na splynutie Komory komerčných právnikov a Slovenskej advokátskej komory, keďže rozdelenie na dve stavovské organizácie je dnes historicky prekonané. Myslím si, že je potrebné vytvárať konkurenciu v podnikaní, nie konkurenciu v dohľade, to je samo osebe nezmyselné. Z tohto dôvodu si vás, vážení...
P. Hrušovský, predseda NR SR: (2004-10-28):
Návrh sme neschválili. Teraz pristúpime k prerokúvaniu a hlasovaniu o ďalšom návrhu, ktorým je návrh poslankyne Edity Angyalovej, ktorá navrhla zmeniť zákon č. 5/2004 Z. z. o službách zamestnanosti a o zmene a doplnení niektorých zákonov . Poprosím vás teraz, pani spoločná spravodajkyňa, aby ste uvádzali návrhy hlasovaní. Najskôr zo spoločnej správy a potom tie, ktoré boli podané v rozprave. Nech sa páči, máte slovo. (Hlasovanie o návrh poslankyne Národnej rady Slovenskej republiky Edity Angyalovej na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení zákona č. 191/2004 Z. z. , tlač 833.)
Grendel, Gábor, podpredseda NR SR (2022-10-25):
S faktickou poznámkou ešte pán poslanec Martin Beluský.
Glváč, Martin, podpredseda NR SR (2018-12-05):
Ďakujem. S faktickými poznámkami päť poslancov. Končím možnosť prihlásiť sa. Pani poslankyňa Remišová ako prvá.